Document ID: /roh_data/filtered/fineweb-2-filterrobots_roh.jsonl.gz/55584

Curt suenter ch'il Cussegl federal aveva decis in december passà mesiras pli severas per impedir la derasaziun dal coronavirus, ha la liga da hockey decis dad interrumper il campiunadi en las ligas pli bassas. Da l’emprima liga engiu è il champiunadi vegnì interrut en tut las ligas. Mo las dunnas en la liga naziunala C pon giugar vinavant hockey. En il Grischun vala quai mo per l’equipa da las dunnas dal Cdh Engiadina, per las «Chicas».
Stagiun «quasi» normala
La surpraisa era gronda en Engiadina Bassa, cura che la liga ha tramess l’infurmaziun dad interrumper il campiunadi. Exclus da la regla è mo l’equipa da las dunnas dal Cdh Engiadina en la liga naziunala C da las dunnas. Las «Chicas» treneschan sco avant la pandemia – ed ellas san giugar lur partidas da campiunadi sco avant corona. Curius è be, ch'ellas en las sulettas en l’Engiadina e las valladas dal sid. Tut tschellas equipas che dattan en segunda u en terza liga – uschia er per exempel l'equipa da dunnas dal SC Schlarigna che gioga en liga naziunala D.
Empruvar da tegnair la liga
Suenter dus terz dal campiunadi en liga naziunala C è l’equipa da las dunnas dal Cdh Engiadina rangà sin plazza tschintg da la tabella. Ils playoffs n'èn a Scuol nagin tema, perquai emprovan ins da tegnair la liga, uschia sco ils davos onns. Dapi var in decenni dat l’equipa da las dunnas dal Cdh Engiadina en la liga naziunala C.
Ord l'archiv
Impressiun dal trenament da las «Chicas» d'avant pli che diesch onns.